Ministru kabineta rīkojuma projekta „Par nekustamā īpašuma pirkšanu valsts autoceļa A1 Rīga (Baltezers)-Igaunijas robeža (Ainaži) rekonstrukcijas projekta īstenošanai” sākotnējās ietekmes novērtējuma ziņojums (anotācija)

|  |  |  |
| --- | --- | --- |
| **I.Tiesību akta projekta izstrādes nepieciešamība** | | |
| 1. | Pamatojums | Sabiedrības vajadzībām nepieciešamā nekustamā īpašuma atsavināšanas likuma (turpmāk – Likums) 9.pants. |
| 2. | Pašreizējā situācija un problēmas | Īstenojot valsts autoceļa A1 Rīga (Baltezers)-Igaunijas robeža (Ainaži) rekonstrukcijas projektu (posms 6,3.-12,2.km) no zemes īpašnieka nepieciešams atpirkt nekustamo īpašumu „Draudzības iela A” (nekustamā īpašuma kadastra Nr. 8044 010 0314) – zemes vienību 0,0028 ha platībā (zemes vienības kadastra apzīmējums 8044 010 0313) – Ādažos, Ādažu novadā (turpmāk – nekustamais īpašums „Draudzības iela A”).  Valsts autoceļa A1 Rīga (Baltezers)-Igaunijas robeža (Ainaži) rekonstrukcijas projekts (posms 6,3.-12,2.km) tika realizēts no Eiropas Savienības Kohēzijas fonda līdzekļiem. Nekustamais īpašums apgrūtināts no 2006.gada 29.jūnija.  Lai nekavētu no Eiropas Savienības Kohēzijas fonda līdzfinansēto valsts autoceļa A1 Rīga (Baltezers) – Igaunijas robeža (Ainaži) posma Ādaži - Gauja rekonstrukcijas projekta realizāciju, sakarā ar papildus risinājumiem 2006.gada 29.jūnijā no nekustamā īpašuma „Draudzības iela 2” (nekustamā īpašuma kadastra Nr. 80440100014) īpašnieka Jāņa Feldmaņa uz tehniskā projekta izmaiņu plāna tika saņemta piekrišana tehniskā projekta risinājumam Rīgas gatves un Draudzības ielas krustojuma izbūvei. Ar šo parakstu viņš piekrīt pārdot Satiksmes ministrijai aptuveni 28 kvadrātmetri lielu platību sava zemes gabala, kā arī pieprasa atlīdzību par zemes tirgus vērtību plus kompensāciju par izmaksām, kas var rasties sakarā ar zemes pārdošanu.  Autoceļa būvdarbi minētajā krustojuma izbūves posmā tika uzsākti 2006.gadā un pabeigti 2006.gadā. Zemes robežu uzmērīšanas darbi tika paredzēti uzsākt jau 2006.gadā, taču to realizācija aizkavējās, jo pagasta pašvaldībai bija jāpieņem lēmums par sadali, pēc tam nepieciešams grozīt pieņemto lēmumu atsavināmās platības dēļ, kā arī sakarā ar neskaidrībām ar īpašuma robežām (blakus gabala īpašnieki nepiekrita dabā esošajām robežām), kā arī mainījās normatīvo aktu prasības zemes ierīcībā un zemes kadastrālajā uzmērīšanā. Pēc minēto neskaidrību atrisināšanas 2012.gada 16.jūlijā tika noslēgts līgums ar sabiedrību ar ierobežotu atbildību „Latvijasmērnieks.lv” par zemes ierīcības projekta izstrādāšanas un zemes robežu uzmērīšanas darbu uzsākšanu. Minētos darbus sabiedrība ar ierobežotu atbildību „Latvijasmērnieks.lv” pabeidza 2013.gada 30.martā, kad arī tika uzsākts atsavināšanas process atbilstoši Likumam. Ņemot vērā to, ka atsavināmais īpašums tika apgrūtināts 2006.gadā, uzsākot autoceļa būvdarbus (uz nekustamā īpašuma izvietojot kompleksu inženierbūvi – autoceļu), Satiksmes ministrijas izveidotā atlīdzības noteikšanas komisija, lai noteiktu atsavināmā īpašuma taisnīgu atlīdzību, darba uzdevumā vērtētājam lūdza noteikt īpašuma tirgus vērtību uz tā apgrūtināšanas brīdi – 2006.gadu, neiekļaujot vērtējumā uz nekustamā īpašuma izvietotās autoceļa konstrukcijas vērtību. Iegūtais vērtējums parāda atsavināmā īpašuma iespējamo tirgus vērtību uz brīdi, kad tika uzsākti būvniecības darbi. Nosakot atlīdzību uz 2006.gadu, īpašniekam tiek nodrošināts tāds mantiskais stāvoklis, kas līdzvērtīgs viņa iepriekšējam mantiskajam stāvoklim (atbilstoši Likuma 21.pantam).  Nekustamais īpašums „Draudzības iela A” atdalīts no nekustamā īpašuma „Draudzības iela 2” (nekustamā īpašuma kadastra Nr. 8044 010 0014) zemes vienības ar kadastra apzīmējumu 8044 010 0014.  Nekustamais īpašums „Draudzības iela 2” (nekustamā īpašuma kadastra Nr. 8044 010 0014) reģistrēts Rīgas rajona tiesas zemesgrāmatu nodaļas Ādažu novada zemesgrāmatas nodalījumā Nr. 34.  Nekustamajam īpašumam „Draudzības iela A” ir noteikti šādi apgrūtinājumi (saskaņā ar Nekustamā īpašuma valsts kadastra informācijas sistēmas datiem):   * aizsargjoslas teritorija gar ielu – sarkanā līnija – 0,0028 ha platībā; * applūstošā (10% applūduma varbūtība) teritorija – 0,0028 ha platībā.   Nekustamā īpašuma īpašnieks ir piekritis nekustamā īpašuma „Draudzības iela A” atsavināšanai atbilstoši aprēķinātajam atlīdzības apmēram, informējot par to telefoniski.  Pamatojoties uz Likuma 9.pantu un Ministru kabineta 2011.gada 15.marta noteikumu Nr.204 „Kārtība, kādā nosaka taisnīgu atlīdzību par sabiedrības vajadzībām atsavināmo nekustamo īpašumu” 36.1.apakšpunktu, Satiksmes ministrija ar 2013.gada 4.novembra lēmumu Nr.03-14/4319 apstiprināja taisnīgas atlīdzības apmēru par nekustamo īpašumu „Draudzības iela A”, nosakot to EUR 1261,16 apmērā, kas sastāv no nekustamā īpašuma tirgus vērtības EUR 877,91 un kompensējamiem zaudējumiem EUR 383,25. Kompensējamos zaudējumus veido aprēķinātie likumiskie procenti par nokavējumu līdz vērtēšanas dienai –EUR 368,52 un nekustamā īpašuma nodokļa maksājumi - EUR 14,72.  Kompensējamie zaudējumi tika pielīdzināti likumiskajiem procentiem, saskaņā ar Civillikuma 1765.pantu, kurā noteikts, ka procentu apmērs cieši jānosaka aktā vai darījumā. Ja tas nav darīts, kā arī tajā gadījumā, ja likums nosaka aprēķināt likumiskos procentus, tas ir, seši procenti no simta gadā.  Minētie zaudējumi, kas tika pielīdzināti likumiskajiem procentiem līdz nekustamā īpašuma vērtēšanas dienai, tika noteikti, pamatojoties uz darba uzdevumu, ko uzdeva nekustamo īpašumu vērtētājam - noteikt īpašuma tirgus vērtību uz nekustamo īpašumu apgrūtināšanas brīdi – 2006.gada 29.jūniju, kā arī ņemot vērā to apstākli, ka minēto īpašumu izmantošana ir ierobežota ar to apgrūtināšanas brīdi.  Nekustamā īpašuma „Draudzības iela A” (nekustamā īpašuma kadastra Nr. 8044 010 0314) tirgus vērtība noteikta ievērojot Latvijas Īpašuma Vērtētāju Asociācijas 2012.gada 10.aprīļa vēstules Nr.50 „Par ar autoceļu būvniecību vai rekonstrukciju saistītu projektu vajadzībām atsavināmo zemesgabalu un to daļu vērtību robežu tabulu” 1.2.apakšpunktu, kurā noteikts, ka zemes vienības, kas saskaņā ar normatīvo aktu prasībām uzsāktajai izmantošanai ir uzskatāma par apbūves vai komerciālas izmantošanas zemi, vai kas atrodas pilsētas, ciema vai citas apdzīvotas vietas administratīvajā teritorijā, tirgus vērtība var pārsniegt Vērtību tabulā uzrādītās robežvērtības.  Iepriekš minētais nekustamais īpašums atrodas Ādažos, Ādažu novadā, kas tika atdalīts no nekustamā īpašuma „Draudzības iela 2” (nekustamā īpašuma kadastra Nr. 8044 010 0014), kura izmantošanas mērķis ir individuālo dzīvojamo māju apbūves zeme.  Kompensējamie zaudējumi, ko veido nekustamā īpašuma nodokļa maksājumi ir aprēķināti par laika periodu no 2007.gada līdz 2013.gada 2.jūlijam (nekustamā īpašuma apsekošanas datumu).  Euro aprēķinos tiek izmantots Eiropas Savienības Padomes noteiktais maiņas kurss (1euro = 0.702804 lati).  Ņemot vērā iepriekš minēto, Satiksmes ministrija ir izstrādājusi Ministru kabineta rīkojuma projektu „Par nekustamā īpašuma pirkšanu valsts autoceļa A1 Rīga (Baltezers)-Igaunijas robeža (Ainaži) rekonstrukcijas projekta īstenošanai” (turpmāk – Rīkojuma projekts). |
| 3. | Saistītie politikas ietekmes novērtējumi un pētījumi | Projekts šo jomu neskar. |
| 4. | Tiesiskā regulējuma mērķis un būtība | Rīkojuma projekts paredz atļaut Satiksmes ministrijai pirkt sākotnējās ietekmes novērtējuma ziņojuma (anotācijas) I. sadaļas otrajā punktā minēto nekustamo īpašumu.  Satiksmes ministrija minēto nekustamo īpašumu normatīvajos aktos noteiktajā kārtībā ierakstīs zemesgrāmatā uz valsts vārda Satiksmes ministrijas personā.  Rīkojuma projekts indivīda tiesības neierobežo. |
| 5. | Projekta izstrādē iesaistītās institūcijas | Satiksmes ministrija un valsts akciju sabiedrība „Latvijas Valsts ceļi”. |
| 6. | Iemesli, kādēļ netika nodrošināta sabiedrības līdzdalība | Rīkojuma projekts skar tikai attiecīgā nekustamā īpašuma īpašnieku, līdz ar to plašāka sabiedrības līdzdalība nav nepieciešama. |
| 7. | Cita informācija | Nav. |

|  |  |  |  |  |  |  |  |
| --- | --- | --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | | | |
| **Rādītāji** | | **2014.gads** | | | Turpmākie trīs gadi (tūkst. latu) | | |
| **2015** | **2016** | **2017** |
| Saskaņā ar valsts budžetu kārtējam gadam | | Izmaiņas kārtējā gadā, salīdzinot ar budžetu kārtējam gadam | Izmaiņas, salīdzinot ar kārtējo (n) gadu | Izmaiņas, salīdzinot ar kārtējo (n) gadu | Izmaiņas, salīdzinot ar kārtējo (n) gadu |
| 1 | | 2 | | 3 | 4 | 5 | 6 |
| 1. Budžeta ieņēmumi: | | Projekts šo jomu neskar. | | Projekts šo jomu neskar. | Projekts šo jomu neskar. | Projekts šo jomu neskar. | Projekts šo jomu neskar. |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | |
| 1.2. valsts speciālais budžets | |
| 1.3. pašvaldību budžets | |
| 2. Budžeta izdevumi: | | Projekts šo jomu neskar. | | Projekts šo jomu neskar. | Projekts šo jomu neskar. | Projekts šo jomu neskar. | Projekts šo jomu neskar. |
| 2.1. valsts pamatbudžets | |
| 2.2. valsts speciālais budžets | |
| 2.3. pašvaldību budžets | |
| 3. Finansiālā ietekme: | | Projekts šo jomu neskar. | | Projekts šo jomu neskar. | Projekts šo jomu neskar. | Projekts šo jomu neskar. | Projekts šo jomu neskar. |
| 3.1. valsts pamatbudžets | |
| 3.2. speciālais budžets | |
| 3.3. pašvaldību budžets | |
| 4. Finanšu līdzekļi papildu izde­vumu finansēšanai (kompensējošu izdevumu samazinājumu norāda ar "+" zīmi) | | X | | Projekts šo jomu neskar. | Projekts šo jomu neskar. | Projekts šo jomu neskar. | Projekts šo jomu neskar. |
| 5. Precizēta finansiālā ietekme: | | X | | Projekts šo jomu neskar. | Projekts šo jomu neskar. | Projekts šo jomu neskar. | Projekts šo jomu neskar. |
| 5.1. valsts pamatbudžets | |
| 5.2. speciālais budžets | |
| 5.3. pašvaldību budžets | |
| 6. Detalizēts ieņēmumu un izdevu­mu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | | Projekts šo jomu neskar. | | | | | |
| 6.1. detalizēts ieņēmumu aprēķins | |
| 6.2. detalizēts izdevumu aprēķins | |
| 7. Cita informācija | | Izstrādātajam Rīkojuma projektam nav ietekmes uz valsts budžetu, jo papildus līdzekļi no valsts budžeta nav nepieciešami un izdevumi, kas saistīti ar nepieciešamā nekustamā īpašuma pirkšanu un ierakstīšanu zemesgrāmatā tiks segti no valsts budžetā 2014.gadam Satiksmes ministrijas budžeta programmas 23.00.00 „Valsts autoceļu fonds” apakšprogrammā 23.06.00 „Valsts autoceļu pārvaldīšana, uzturēšana un atjaunošana” paredzētajiem līdzekļiem. | | | | | |
| **VII. Tiesību akta projekta izpildes nodrošināšana un tās ietekme uz institūcijām** | | | | | | | |
| 1. | Projekta izpildē iesaistītās institūcijas | | Rīkojuma izpildi nodrošinās Satiksmes ministrija un valsts akciju sabiedrība „Latvijas Valsts ceļi”. | | | | |
| 2. | Projekta izpildes ietekme uz pārvaldes funkcijām | | Projekts šo jomu neskar. | | | | |
| 3. | Projekta izpildes ietekme uz pārvaldes institucionālo struktūru  Jaunu institūciju izveide | | Projekts šo jomu neskar. | | | | |
| 4. | Projekta izpildes ietekme uz pārvaldes institucionālo struktūru.  Esošu institūciju likvidācija | | Projekts šo jomu neskar. | | | | |
| 5. | Projekta izpildes ietekme uz pārvaldes institucionālo struktūru.  Esošu institūciju reorganizācija | | Projekts šo jomu neskar. | | | | |
| 6. | 4. Cita informācija | | Nav. | | | | |

Anotācijas II, IV, V un VI sadaļa – projekts šīs jomas neskar.

Satiksmes ministrs A.Matīss

Vizē: Valsts sekretārs K. Ozoliņš

27.01.2014. 10:15

1399

V.Putāns

67028149, varis.putans@lvceli.lv